rlitschk/wikidir huggingface dataset:
Mit den Rundfunk in Uganda güng dat 1954 mit den Uganda Broadcasting Service (UBS) los. UBS schull vör allen Programm vun de BBC in Uganda sennen un schull gegen de Stimmen gegenan gahn, de sik in de Medien, also de private Press, mehr un mehr för de Unafhängigkeit utspreken deen. Dat Programm weer Engelsch un de Lüüd, de dat maakt hebbt, vör allen Briten. Afrikaners weren meist blot anstellt, dat se en lütt beten vun dat Programm ok in de inheemschen Spraken översetten schullen. Dat änner sik suutje, as 1962 Uganda unafhängig worrn weer (Alltohoop gifft dat hüüt bi 24 Spraken in’n Radio). 1993 hett de Regeren Verlööf geven för privaten Rundfunk. Bet 2006 hebbt 129 Radiosenners Lizenzen kregen, vun de 99 ok sennen doot. Feernsehsenners gifft dat bet 2006 14 un 13, de Lizenzen kregen hebbt, aver noch nich sennen doot. Mit dat Elektroonsche-Medien-Gesett vun 2000 hett Uganda den Rundfunkraat inricht, de den Rundfunk reguleren schall. 2005 hett dat Parlament dat Uganda-Broadcasting-Corporation-Gesett verafscheedt, dat Radio Uganda un Uganda Television as Uganda Broadcasting Corporation tohoopfaten dee. Dat weer nu keen Staatssenner mehr, man en apentlichen Senner.
De Uganda Broadcasting Corporation (UBC) is de Anstalt vun dat apentliche Feernsehn un Radio in Uganda. Sien Sitt hett UBC in Kampala. De UBC gifft dat siet den 16. November 2005 as na dat Uganda-Broadcasting-Corporation-Gesett vun 2005 de staatlichen Senners Radio Uganda un Uganda Television tohoopleggt worrn sünd. Sien Geld kriggt de UBC dör en Rundfunkbidrag, den de Lüüd in Uganda betahlen mööt. Dat sünd 20.000 Uganda-Schilling (bi 8,40 Euro). Dat Inkasseren vun dit Geld hett de Präsident aver vöreerst stoppt. De Anstalt hängt ganz vun dat Geld af, wat de Regeren ehr towiest. De UBC bringt den Feernsehsenner UBC TV un de fief Radiosenners Blue Channel, Red Channel, Buteebo Channel, Star FM un Mega FM. UBC hett bi 50 Mitarbeiders, nadem in’n Juni 2006 bi 200 Lüüd aflohnt worrn sünd. Dorbi hebbt se ok den Buteebo Channel ganz dicht maakt. 1998 harr dat noch 450 Lüüd geven, de dor arbeiden deen. Websteed vun de UBC (engelsch)
Peter Miles (* 29. September 1980 in Entebbe) is en ugandschen Reggae- un Dancehall-Musiker. Miles weer op de Lake-Vic-Grundschool, de Buddo-Junior-Grundschool, de Bugema-Secondary-School, de St.-Lawrence-Senior-Secondary-School för sien O-Level-Afsluss un op de Kabojja-Senior-Secondary-School för sien A-Level-Afsluss. He hett op de Makerere-Universität en Bachelor in Tourismus un Floogreiseverkehr maakt. Anfungen mit de Musik hett he 1996 mit de Grupp Propaganda Crew. Dor weer ok al Menshan mit bi, mit den he hüüt ok noch optreden deit. Dat eerste Leed opnahmen hett he 2002 mit Nakutaka. Singen deit he op Luganda, Suaheli un Engelsch. He weer en poor Maal för den PAM-Pries un den Kisima-Pries nomineert un hett se ok all beid al wunnen. Den PAM-Pries ünner annern 2006 för den besten Reggae-Musiker.
Disse Artikel is man blots en Stubben. Du kannst Wikipedia helpen un em verbetern. Theodor Steltzer (* 17. Dezember 1885 in Trittow; † 27. Oktober 1967 in München) weer en düütschen Politiker (CDU). Nah Utbröök vun de Eersten Weltkrieg wurr Steltzer eerst bi Lüttich un denn in Ostpreußen, Prag und Łódź insett. Silvester 1914 wurr Steltzer swoor verwundt. Van 1930 bit 1933 weer he Landraad in' Kreis Rendsborg. Nahdem de Tweete Weltkrieg utbraken weer wurr Steltzer as Transportoffizier reaktiveert un 1939 tonächst in' Polenfeldzug un dornah as Staffoffizier in Bonn insett. An' 1. August 1940 wurr he to de Generalstaff vun den Oberbefehlshaber Norwegen in Oslo versett. Vun hier ut hulp he 1941 bi de Organisatschoon vun en Massenflucht vun norweegsch un däänsch Jöden in dat neutraal Sweeden. Steltzer knütt to disse Tiet ok Verbindungen to'n Kreisauer Kreis un besünners to Helmuth James Graf von Moltke. Nah den Anslag vun'n 20. Juli 1944 wurr Steltzer verhaft un an' 15. Januar 1945 vun de Volksgerichtshoff to'n Dood veroordeelt. Dör de Förspraak vun finnisch und sweedsch Früennen wurr sien Hinrichtung upschaven. An' 24. April 1945 wurr Steltzer ut de Haft entlaaten. Vun 1946 bit 1947 weer he Ministerpräsident vun Sleswig-Holsteen. Dornah is
Plastiktuten sünd Tuten, de mehrsttiets ut Kunststofffolie maakt sünd, ut Polyethylen oder Polypropylen. De Plastiktuut warrt faken bi’t Inköpen bruukt, oder ok as Sack för’n Müll, to’n Bispeel de Gele Sack för allens, ’neem ’n Grönen Punkt op is. Alternativen to Plastiktuten bi dat Inköpen sünd Poppeertuten, Stofftaschen oder Körf. Vör allen de Ümweltbewegung hett Warf maakt, disse Alternativen för de Plastiktuut to bruken. De Plastiktuut weer en Symbol för de Wegsmietgesellschop. Ok wenn de Plastiktuut an un vör sik ok länger höllt, un nich wegsmeten warrn mutt, un denn ja ok noch recyclet warrn kann, so warrt dat in de Praxis doch wenig maakt. Ok Tuten ut Rohstoffen, de nawassen doot, gifft dat hüdigendaags, de denn faken ut Mais- oder Kartuffelstärk maakt sünd. De sünd meist so good as Plastiktuten un hebbt den Vördeel, dat keen Eerdööl bruukt warrt, de to maken. Un naher kaamt se op’n Kompost. Fröher un in welk Lannen nu noch weer dat begäng, dat een bi’t Inköpen glieks en Plastiktuut dortokreeg. Dat hett to dat Bild vun de Wegsmietwoor mit bidragen. Nu is dat normalerwies so, dat een för de Tuut betahlen mutt. In Afrika hebbt vele Länner al de Plastiktuut verbaden. De Tuten
Roberto Mogranzini (* 6. Januar 1983) is en italieensch Schachspeler un siet 2014 ok en FIDE-Trainer. In de Jöögd weer he 1999 Landsmeester vun de U-16 as ok later mehrfack italieensch Mannschapsmeester. 2007 kreeg he vun de FIDE den Titel Internatschonaler Meester, 2013 folg de Grootmeestertitel. Sien eerste GM-Norm reck he 2011 bi den Sieg in’n SPICE Cup (Grupp B). De nächste Norm reck he 2012 bi dat Torneo Internazionale del Salento in Gallipoli. De letzte Norm hett he sück in’n Dezember vun dat Johr in Padua haalt. He hett an de Schacholympiade 2006 in Turin deelnommen. An dat darte Brett för de darte italiensch Mannschap keem he dorbi up 5 Punkte in 10 Partien. Dorneben hett he för Italien dreemal an den Mitropapokal (2007, 2009 und 2013) deelnommen. Sien hööchste Elo-Tall reck he mit 2514 in‘n Dezember 2016. Siet 2020 hett he aber kien wert Partie mehr speelt. FIDE-Koort Profil bi chessgames.com (engelsch) http://www.olimpbase.org/2006/2006ita3.html
Karl Hermann Gotthard Handrick (* 25. Oktober 1908; † 30. Mai 1978) weer en düütschen Sportler un Jagdfleger. Bi de Olympisch Sommerspelen 1936 in München hett he in de Sportoort Modern Fiefkamp de Goldmedaille wunnen. He weer Hööftmann vun de Luftwaffe un flog ok in de Legion Condor.
De 25. Oktober is de 298. Dag vun’t Johr (de 299. Dag in en Schaltjohr) und dat blievt noch 67 Daag mit to’n Johrsenn’. 18. oder 25. Oktober: Slacht vun Tours un Poitiers: De Franken unner Karl Martell winnt gegen de Arabers. 1722: Ludwig XV. warrt fierlich to'n König vun Frankriek kröönt in de Kathedraal vun Reims 1760: Na den Dood vun den britschen König Georg II. (Kurförst vun Hannober) arvt sien Enkel Georg III. den Throon. 1956: Adolf Hitler wurrd vun dat Amtsgericht Berchtesgaden amtlich för dood befunnen. 1102: Willem I. Clito, Hartog vun de Normandie un Graaf vun Flannern († 1128) 1881: Pablo Picasso, spaansch Maler un Bildhauer († 1973) 1891: Bernhard Lohmüller, düütsch Politiker un Bundsdagsafordneter († 1952) 1901: Dean Benjamin McLaughlin, US-amerikaansch Astronom († 1965) 1908: Gotthard Handrick, düütsch Sportler un Jagdfleger († 1978) 1919: Beate Uhse, düütsch Flegerin un Ünnernehmerin († 2001) 1931: Klaus Hasselmann, düütsch Klimaforscher, Meteoroloog, Ozeanoloog un Nobelpriesdräger 1935: Russell Louis Schweickart, US-amerikaansch Astronaut 1948: Brian Narelle, Schauspeler 1949: Heidi Eisterlehner, düütsch Tennisspelerin 1958: Thomas Voß, düütsch Springrieder 1972: Esther Caroline Duflo, franzöösch-amerikaansch Ökonomin un Nobelpriesdrägerin 1977: Birgit Prinz, düütsch Footballnatschonalspelerin 1154: Stephan vun Blois, König vun England (* 1089) 1400: Geoffrey
1746: De tweete Upstand vun de Jakobiten in Schottland ünner Charles Edward Stuart („Bonnie Prince Charlie“) gegen den Engelschen König finnt in de verloren Slacht bi Cullodden sien Enn. 2003: De Organisatschoon för Weltgesundheit (WHO) gifft bekannt, datt en bit dorhen unbekannt Virus mit Naam SARS-assozieert Coronavirus de Grund för de SARS-Pandemie 2002/2003 weer. 1822: Karl Theodor Robert Luther, düütsch Astronom († 1900) 1860: Johann Jungblut, düütsch Maler († 1912) 1889: Charlie Chaplin, engelsch Speelbaas, Schauspeler, Komponist un Filmproduzent († 1977) 1894: Friedrich Jobst Volckamer von Kirchensittenbach, düütsch General in'n Tweeten Weltkrieg († 1989) 1918: Syd Cain, britischen Szenenbillner, Filmarchitekt un Storyboard-Designer († 2011) 1919: Gertrud Meyen, düütsch Schauspelerin und Synchroonsnackerin († 2012) 1921: Dorothea Fischer-Nosbisch, düütsch Grafikerin un Breefmarkenkünstlerin († 2009) 1927: Hans Günter Fessel, düütsch Politiker un Landdagsafordneter vun Neddersassen († 1995) 1927: Paapst Benedikt XVI. as Joseph Ratzinger († 2022) 1928: Paul Sylbert, US-amerikaansch Artdirector un Szenenbillner († 2016) 1944: Wendy Griner, kanaadsch Ieskunstlöperin 1947: Gerry Rafferty, britisch Folk-Rock-Singer-Songwriter († 2011) 1952: Béatrice Romand, franzöösch Schauspelerin 1952: Jernej Zaplotnik, sloweensch Bargstieger († 1983) 1956: David McDowell Brown, US-amerikaansch Astronaut († 2003) 1960: Pierre Littbarski, düütsch Footballnatschonalspeler un Footballtrainer 1961: Herman Frison, belgisch Radrennfohrer 1966: Jasna Đuričić, serbisch
Paul Berg (* 30. Juni 1926 in Brooklyn, New York City; † 15. Februar 2023 in Stanford, Kalifornien) weer en US-amerikaansch Biochemiker un Molekularbioloog. 1980 wurr hüm de Nobelpries för Chemie för sien Bidrääg to de Biochemie vun de Nukleinsüüren un to de Entwicklung vun de DNA-Rekombinatschonsmethoden tospraaken. Paul Berg wurr 1926 in New York boren un hett bit 1948 an de Pennsylvania State University studeert. 1952 kreeg he sien Doktertitel an de Case Western Reserve University in Ohio. 1959 wurr he Perfesser för Biochemie an de Stanford University in Kalifornien. Wiels gemeensam mit hüm Frederick Sanger un Walter Gilbert för hör Arbeiten to de Sequenzierung vun de DNA mit den Nobelpries uttekent wurrn, hett sück Berg vör allen mit de Methoden vun de rekombinanten DNA-Technologie befaat. Af 1965 interesseer he sück för de Forschungen vun Roberto Dulbecco to’n Poliomavirus. Wiels en „Sabbatical Year“ in Dulbecco sien Labor 1967/68 entwickel he de Idee, dat en virusvermiddelte Tumorentstahn mit en Integratschoon vun dat Virusgenom in dat Wertszellgenom un de folgenden Expression vun viralen Genen in de Wertszell tosommenhung. He hett sück dorför entslooten, in de nächst Johren SV40 as Modellorganismus för de Tumorforschung un to de Entwicklung vun de later so
Dominique Colonna (* 4. September 1928 in Corte, Korsika, Frankriek; † 12. September 2023 (ok dor), weer en franzöösch Footballspeler, de as Doorhöder aktiv weer. Sien Loopbahn fung 1948 bi HSC Montpellier an, wo he in en Saison 12 Insätze harr. Van 1949 bit 1955 speel he för Stade Français bi de he 101 Spelen maakt hett. Dornah speel he för twee Johr bi OGC Nizza, mit den he ok 1956 franzöösch Meester wurr. Sien gröttsten Spood harr he aber mit Stade Reims för den he van 1957 bit 1963 tosommen 172 Spelen bestreeden hett. Mit den Vereen wurr he 1958, 1960 un 1962 franzöösch Meester, wurr 1958 Pokalsieger und in dat glieker Johr wunn he ok noch den französschen Supercup. In de Johren 1957 bit 1961 hett he 13 Lännerspelen för de franzöösch Natschonalmannschap maakt. Bi de Football-Weltmeesterschap weer he dart Doorhöder vun Frankriek achter François Remetter un Claude Abbes. Nah sien aktiv Loopbahn weer he noch Natschonaltrainer vun Kamerun (1963 bit 1965). Later harr he en Hotel in Corte. Meldung över sien Dood Indrag bi WorldFootball.net [1]
Karl Schnieke (* 24. August 1919 in Apolda; † 13. Juni 1974 in Jena) weer en düütsch Footballspeler. De Störmer speel van 1933 bit 1948 för SG Apolda, dornah bit 1950 för Olympia, Metall un BSG Apolda un van 1950 bit 1959 för BSG Motor bzw. SC Motor Jena, blots kört ünnerbraken för Insätze för den Brehmer SV. In 68 DDR-Böverligaspelen hett he 19 Doren schaaten. För de Natschonalmannschap vun de DDR hett he in de Johren 1952 bit 1954 dree Lännerspelen maakt, in de he een Door schaaten hett. Bernd Rohr, Günter Simon: Fußball-Lexikon, 2004 Copress Verlag, ISBN 3-7679-0829-8
Johann „Joke“ Bruns (* 25. April 1932 in Emden; † 8. Juni 2018 ok dor) weer en düütsch Politiker (SPD). Nah den Besöök vun de Volksschool fung Bruns en Lehr as Vermeetenstechniker an. Tüschen 1952 un 1954 weer he Schöler vun dat Braunschweig-Kolleg un hett sien Abitur afleggt. Bruns is in de SPD intreeden un wurr ansluutend Jöögdsekretär vun den Düütschen Gewerkschapsbund för dat Eemsland un Oostfreesland. 1958 hett he en Tätigkeit as Dozent an de Düütsch-Nedderlannsch Heimvolkshoochschool Auerk övernommen. Van 1967 bit 1974 weer he Leiter vun de Heimvolkshoochschool in dat Europa-Haus in Auerk. Bruns weer Vörsitter vun de neddersassisch SPD van 1984 bit 1994 as ok Liddmaat vun den Rundfunkraat vun den NDR. He weer Liddmaat vun den Landdag vun Neddersassen van’n 21. Juni 1970 bit 20. Juni 1994 (7. bit 12. Wahlperiood). Hier wurr he stellvertreedend Vörsitter vun de SPD-Landdagsfraktschoon van’n 17. September 1973 bit 20. Juni 1990 un bit 20. Juni 1994 Vörsitter vun de SPD-Landdagsfraktschoon. Bruns is in de Nacht up den 8. Juni 2018 an den Folgen vun en Krebskrankheit storven. Barbara Simon: Abgeordnete in Niedersachsen 1946–1994. Biographisches Handbuch. Hrsg. vom Präsidenten des Niedersächsischen Landtages. Niedersächsischer Landtag, Hannover 1996, S. 56–57. Iris Hellmich, Uwe
◄ | 5. Johrhunnert v. Chr. | 4. Johrhunnert v. Chr. | 3. Johrhunnert v. Chr. | ► ◄ | 360er v. Chr. | 350er v. Chr. | 340er v. Chr. | 330er v. Chr. | 320er v. Chr. | 310er v. Chr. | 300er v. Chr. | ► ◄◄ | ◄ | 339 v. Chr. | 338 v. Chr. | 337 v. Chr. | 336 v. Chr. | 335 v. Chr. | 334 v. Chr. | 333 v. Chr. | 332 v. Chr. | 331 v. Chr. | ► | ►► Alexander de Grote kriggt mit 15.000 Mann de Thrakers unner. De weern na Philipp II. sien Dood gegen Makedonien upstahn. Achterna treckt he over de Balkanbarge na de Donau to un will dor de Triballers slahn. Man de ehr Herrscher treckt sik up dat Donaueiland Peuke torüch. Nu treckt Alexander gegen de Illyrers un sleiht jem bi Pelion an den Ohridsee. Aristoteles geiht torüch na Athen un grünnt sien egen philosoophsche School
◄ | 5. Johrhunnert v. Chr. | 4. Johrhunnert v. Chr. | 3. Johrhunnert v. Chr. | ► ◄ | 390er v. Chr. | 380er v. Chr. | 370er v. Chr. | 360er v. Chr. | 350er v. Chr. | 340er v. Chr. | 330er v. Chr. | ► ◄◄ | ◄ | 371 v. Chr. | 370 v. Chr. | 369 v. Chr. | 368 v. Chr. | 367 v. Chr. | 366 v. Chr. | 365 v. Chr. | 364 v. Chr. | 363 v. Chr. | ► | ►► De 17 Johr ole Aristoteles geiht na Athen un besöcht dor Plato sien Akademie De röömschen Volkstribunen Gaius Licinius Stolo un Lucius Sextius Lateranus bringt de Vörlaag for en Gesett in, de as Leges Liciniae Sextiae bekannt is. Dor steiht in, dat de röömsche Staat fudderhen anföhrt weern schall vun twee Kunseln (de een schall Patrizier ween un de annere Plebejer), dorto en Praetor for de Rechtspreken un twee Ädilen. Dor is eerst Mol en Enne vun den Striet um de Stänne in Rom mit towege kamen. Dionysios I. vun Syrakus, Tyrann vun Syrakus up Sizilien (* üm 430 v. Chr.)
◄ | 4. Johrhunnert v. Chr. | 3. Johrhunnert v. Chr. | 2. Johrhunnert v. Chr. | ► ◄ | 250er v. Chr. | 240er v. Chr. | 230er v. Chr. | 220er v. Chr. | 210er v. Chr. | 200er v. Chr. | 190er v. Chr. | ► ◄◄ | ◄ | 229 v. Chr. | 228 v. Chr. | 227 v. Chr. | 226 v. Chr. | 225 v. Chr. | 224 v. Chr. | 223 v. Chr. | 222 v. Chr. | 221 v. Chr. | ► | ►► To'n eersten Mol in de Geschicht warrt de Stadt 'Pisae' ehr Naam nömmt. Hüde is dat de italieensche Stadt Pisa Argos un allerhand annere Städer vun den Peloponnes (Kaphyai, Pellene, Pheneos, Phlios, Kleonai, Epidauros, Hermione un Troizen) sluut sik in Kleomenes sien Krieg an Kleomenes III. vun Sparta an. Amenne kann he ok Korinth up siene Sieten trecken. De Bund vun Achaia röppt nu Antigonis III. Doson vun Makedonien to Hölp. He schall Korinth in siene Hand kriegen, seggt se, wenn he de Achaiers gegen Sparta hölpt.
◄ | 3. Johrhunnert v. Chr. | 2. Johrhunnert v. Chr. | 1. Johrhunnert v. Chr. | ► ◄ | 210er v. Chr. | 200er v. Chr. | 190er v. Chr. | 180er v. Chr. | 170er v. Chr. | 160er v. Chr. | 150er v. Chr. | ► ◄◄ | ◄ | 184 v. Chr. | 183 v. Chr. | 182 v. Chr. | 181 v. Chr. | 180 v. Chr. | 179 v. Chr. | 178 v. Chr. | 177 v. Chr. | 176 v. Chr. | ► | ►► De Stadt 'Pisae' (hüdigendags Pisa) warrt röömsche Kolonie
Grauwacken sünd grau bit grööngrau Sandsteene mit een hohgen Andeel an Feldspat un Matrix. De Begeep wurrd meest blots noch för Gesteene bruukt, de ut dat Paläozoikum entstammen oder noch öller sünd. De Begreep Grauwacke stammt ut de Bargmannsspraak vun de Harzregion. De Gebruuk is siet mindst 1780 beleggt. In Düütschland is Grauwacke doröver herut en olt stratigraphisch Naam för Gesteene vun dat Ünnerkarbon vun de Kulmfazies. Grauwacken finnnen sück in Middeleuropa to’n Bispeel in de olt Rumpgebirge as Harz, Rhiensch un Döringsch Schiefergebirge. Ruch weg gliek olt Grauwacken gifft dat in de Alpen as schmal Striep nördlich vun de Zentralalpen, wobi disse so nöömmt Grauwackenzoon överwegend Sandsteen upwiest, de nich as Grauwacken in‘n eegentlichen Sinne antosehn sünd. Ünner sedimentpetrographischen Aspekt, insbesünnere wegen den Mineralbestand, gellt de Beteken Grauwacke as schlecht defineert („Feldbeteken“). So ünnerscheedt sück de Mineralbestand vun de Sandfraktschoon vun en Grauwacke, afgesehn vun den Feldspatandeel, meest nich vun den vun en Arkose. Hööftünnerscheedensmarkmal tüschen de beid Gesteene sünd de Toonminerale vun de Matrix, bi Arkosen hööftsächlich Kaolinit, bi Grauwacken vör allen Chlorit un Glimmer. Aber diagenetische Vorgänge können dorto führen, dat Kaolinit in Chlorit umwannelt wurrd un de Feldspäte vun en Arkose könnt in Glimmer övergahn. Dorum
3. Johrhunnert v. Chr. | 2. Johrhunnert v. Chr. | 1. Johrhunnert v. Chr. | 1. Johrhunnert | 2. Johrhunnert Dat 1. Johrhunnert v. Chr. füng an’n 1. Januar 100 v. Chr. an un güng bit to’n 31. Dezember 1 v. Chr. Dat warrt to dat Tietöller vun de Antike torekent.
Jeffrey Lionel Dahmer (* 21. Meu 1960 in Milwaukee, Wisconsin; † 28. November 1994 in Portage, Wisconsin) was eun US-amerikaansken Serienmöörder. De Polizeiunnersoik konn enne no süine Fastnome in’n Juli 1991 van den 17 Moorden, deu heu teostoon hadde, 16 Moorde nowüisen. De Moordoffers, ollens Männer un Jungkeerls, stammen iut de homosexuelle Szene in Milwaukee. Süin Modus Operandi was büi meust ollen Moorden de sülve: Eurst locke heu dat Offer in süin Apartment, bedäuve et, missbriuke dat Offer sexuell un wörge et daud. Nodem begung Dahmer nekrophile Undoden an de Lüike un make upletst Fotografien woans heu de Lüike in Stücke sneid. Faken hege heu den Kopp un annere Lüivdeule up un att in welke Fälle Deule van süine Offers, wat enne auk den Nomen The Milwaukee Cannibal oder The Milwaukee Monster inbrochte. Ofscheon Dahmer Diagnosen för verscheudene psychske Stäurnissen kriegen hadde, ordeule dat Sworengericht in Milwaukee, dat Dahmer vull schulddüchtig was un beschlaut de häugste mügelike Straffe van 15 lievenslangen Früiheudsstraffen. In Ohio, wo Dahmer süin eurst Offer moord hadde, kreig heu noch eunmool eune lievenslange Früiheudstraffe. 1994 sleog eun annerer Insate in’r Justizanstalt den domools 34 Jore aulen Dahmer daud. Dahmer tellt teohaupe med Ted Bundy, John Wayne
4. Johrhunnert v. Chr. | 3. Johrhunnert v. Chr. | 2. Johrhunnert v. Chr. | 1. Johrhunnert v. Chr. | 1. Johrhunnert Dat 2. Johrhunnert v. Chr. füng an’n 1. Januar 200 v. Chr. an un güng bit to’n 31. Dezember 101 v. Chr.. Dat warrt to dat Tietöller vun de Antike torekent.
Hans „Bubi“ Rohde (* 7. Dezember 1914 in Hamborg; † 3. Dezember 1979 ok dor) weer en düütsch Footballspeler. De Middellöper speel van 1924 bit 1948 för TV Eimsbüttel Hamburg, wo ok Herbert Panse, Oskar Rohwedder un Erwin Stührk speelt hemm. För de düütsch Natschonalmannschap hett he in de Johren 1936 bit 1942 insgesamt 25 Lännerspelen maakt un weer ok in Utwahlmannschapen vun Hamborg un Noorddüütschland insett. Bernd Rohr, Günter Simon: Fußball-Lexikon, 2004 Copress Verlag, ISBN 3-7679-0829-8
5. Johrhunnert v. Chr. | 4. Johrhunnert v. Chr. | 3. Johrhunnert v. Chr. | 2. Johrhunnert v. Chr. | 1. Johrhunnert v. Chr. Dat 3. Johrhunnert v. Chr. füng an’n 1. Januar 300 v. Chr. an un güng bit to’n 31. Dezember 201 v. Chr.. Dat warrt to dat Tietöller vun de Antike torekent.
6. Johrhunnert v. Chr. | 5. Johrhunnert v. Chr. | 4. Johrhunnert v. Chr. | 3. Johrhunnert v. Chr. | 2. Johrhunnert v. Chr. Dat 4. Johrhunnert v. Chr. füng an’n 1. Januar 400 v. Chr. an un güng bit to’n 31. Dezember 301 v. Chr. Dat warrt to dat Tietöller vun de Antike torekent.
Berthold Englisch (* 9. Juli 1851 in Hotzenplotz, Mährisch-Schlesien; † 19. Oktober 1897 in Wien) weer en Schachspeler ut Öösterriek. Englisch weer en Jööd un vun Berop Börsenmakler in Wien. He hett 1879 in Leipzig överraschend den eersten Kongress vun de Düütsche Schachbund wunnen vör Louis Poulsen. So en Kongress is gliektosetten mit de Düütsche Meesterschap. Dat weer man ok sien gröttste Erfolg. In dat Johr drup hett he sück in Wiesbaden mit Joseph Henry Blackburne un Adolf Schwarz den eersten Platz deelt. In dat Johr 1890 hett he in Wien en Tweekamp över 5 Partien tegen Emanuel Lasker, de later henn Weltmeester wurrn sull, verloren (+0,-2,=3), kunn aber 1896 an glieker Steed en Wettstried tegen Pillsbury unentscheden hollen (+0,-0,=5). Ok mit Steinitz hett speelt (+1,-1,=4) un 1878 in Paris in dat dortige Turnier kunn he Anderssen slahn. As Englisch sien best historsch Elo-Tall is de Weert 2690 utrekend wurrn (Februar 1897). Man hett man sien Positschoon up de Weltranglist in August un September 1881 all mit Platz 2 nahdräglich utrekend.
Lorraine Joyce Crapp AM, verheiraadt Thurlow (* 17. Oktober 1938 in Sydney) is en ehmalge austraalsch Swemmsportlerin. Bi de Olympisch Sömmerspelen 1956 in Melbourne wurr se över de 400 m Freestil Olympiasiegerin vör hör Landsfru Dawn Fraser un Sylvia Ruuska ut den USA. Mit de 4×100 m-Freestilstaffel wurr se an de Siet vun Faith Leech, Sandra Morgan un Dawn Fraser mit Weltrekord ebenfalls Olympiasiegerin. Över 100 m Freestil reck se de Sülvermedaille achter Dawn Fraser aber vör Faith Leech. Fraser un Crapp bleven in dit eng Rennen beid ünner den vun beid hollen Weltrekord. Bi de Olympisch Sömmerspelen 1960 in Rom wunn se mit de 4×100 m Freestilstaffel an de Siet vun Dawn Fraser, Ilsa Konrads un Alva Colquhoun de Sülvermedaille. Dornah hett se hör Loopbahn afslooten. 1972 wurr se in de International Swimming Hall of Fame upnommen. Indrag bi de International Swimming Hall of Fame (engelsch) Indrag bi Olympedia.org (engelsch)
Magdalena Zeger (* ümme 1491; † 16. Januar 1568 in Kolding) was en Kalennermakerske un befrüiged med den Dokter un Mathematiker Thomas Zeger. Över üre Afkumst es niks bekend, man se het wul dat Kalennerhandwärk van üren Manne afleerd, den eursten Perfesser för Mathematik an’r domools nüigen Universiteut in Marborg, ümmedat se osse eune Friuen sülvenst nich Verläuv hadde eune Univerteut teo besoiken. Wanneur se exaktemene by dat Kalennerschrüiven med teohäuren Prognostiken büigoon es, es nich künnig, man woorschüinlik het se över Joren Kalenner för Däänmark schrieven. De noblieven Exemplare van üren Kalenner un Prognostiken iut den Joren 1561 un 1563 sind in Hamborg up Middelsassisk drucked. Med üür begunn openboor auk de Kalennerdrucke door, ümedat olle anneren bekenden Kalenners in Hamborg iut lätere Tüid stammt. No den Daud van üren Manne 1544 in Kopenhagen taug seu no dat däänske Kolding. Van besünner wettenskoplik Belang es Magdlena Zeger, ümdat seu os eurste Frien sülvststännige Publikatscheonen in’r Astronomie schreiv un upteo büi de eursten Friuens teohäurt, deu in’r Natiurwettenskop algemeun publizeuren. List vun plattdüütschen Schrieverschen Magdalena Zeger In: Biobibliographisches Handbuch der Kalendermacher von 1550 bis 1750 Magdalena Zeger in de Datenbank Die niederdeutsche Literatur (hoogdüütsch)